ᱱᱤᱠᱠᱤ ᱯᱨᱚᱫᱷᱟᱱ

ᱱᱤᱠᱠᱤ ᱯᱨᱚᱫᱷᱟᱱ ᱫᱚ (ᱡᱟᱱᱟᱢ ᱘ ᱰᱤᱥᱮᱢᱵᱚᱨ ᱑᱙᱙᱓) ᱢᱤᱫ ᱥᱤᱧᱚᱛᱤᱭᱟᱹ ᱦᱚᱠᱤ ᱠᱷᱮᱞᱚᱸᱰᱟᱹᱱᱤ ᱠᱟᱱᱟᱭ ᱟᱨ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱫᱚᱞ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ ᱾ ᱯᱨᱚᱫᱷᱟᱱ ᱫᱚ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱯᱤᱭᱞᱩ ᱛᱤᱨᱞᱟᱹ ᱦᱚᱠᱤ ᱠᱷᱮᱞᱚᱸᱰᱟᱹᱱᱤ ᱛᱟᱦᱮᱸ ᱠᱟᱱᱟᱭ, ᱚᱠᱚᱭ ᱫᱚ ᱚᱞᱟᱢᱯᱤᱠ ᱨᱮ ᱥᱤᱧᱚᱛ ᱨᱮᱱᱟᱜ ᱨᱮᱯᱨᱤᱡᱮᱱᱴ ᱠᱮᱫᱼᱟ ᱾ ᱯᱨᱚᱫᱷᱟᱱ ᱫᱚ ᱨᱤᱭᱚ ᱚᱞᱟᱢᱯᱤᱠ ᱞᱟᱹᱜᱤᱫ ᱑᱗ ᱥᱚᱦᱚᱫ ᱫᱚᱞ ᱨᱮ ᱥᱮᱞᱮᱫ ᱞᱮᱱᱟ ᱛᱟᱦᱮᱸᱫ, ᱚᱠᱚᱭ ᱫᱚ ᱒᱐᱑᱕ ᱨᱮ ᱦᱚᱠᱤ ᱡᱮᱜᱮᱫ ᱞᱤᱜᱽ ᱥᱮᱢᱤᱯᱷᱟᱭᱱᱮᱞ ᱨᱮ ᱱᱟᱯᱟᱭ ᱫᱮᱠᱷᱟᱣ ᱠᱟᱛᱮ ᱛᱟᱭᱚᱢ ᱓᱖ ᱥᱟᱞ ᱛᱟᱭᱚᱢ ᱚᱞᱟᱢᱯᱤᱠ ᱨᱮ ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱦᱚᱠᱤ ᱨᱮᱱᱟᱜ ᱨᱩᱣᱟᱹᱲᱟᱜ ᱦᱚᱸ ᱪᱤᱱᱦᱟᱹ ᱞᱮᱫᱼᱟ ᱛᱟᱦᱮᱸᱫ ᱾ ᱯᱨᱚᱫᱷᱟᱱ ᱫᱚ ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱦᱚᱠᱤ ᱫᱚᱞ ᱨᱤᱱᱤᱡ ᱢᱤᱰᱯᱷᱤᱰᱟᱨ ᱛᱟᱦᱮᱸ ᱠᱟᱱᱟᱭ ᱾ ᱫᱚᱞ ᱨᱮ ᱟᱡᱟᱜ ᱥᱮᱞᱮᱠᱥᱚᱱ ᱫᱚ ᱟᱡᱟᱜ ᱚᱞᱟᱢᱯᱤᱠ ᱨᱮ ᱮᱱᱮᱡ ᱞᱟᱹᱜᱤᱫ ᱛᱮ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱛᱩᱨᱩᱭ ᱦᱚᱠᱤ ᱠᱷᱮᱞᱚᱸᱰᱟᱹᱱᱤ ᱵᱮᱱᱟᱣ ᱮᱱᱟ ᱡᱚᱭᱯᱟᱞ ᱥᱤᱝ ᱢᱩᱱᱰᱟ (᱑᱙᱒᱘), ᱢᱟᱭᱠᱚᱞ ᱠᱤᱰᱚ (᱑᱙᱗᱒), ᱥᱤᱞᱣᱚᱱᱚᱥ ᱰᱩᱝᱰᱩᱝ (᱑᱙᱘᱐), ᱟᱡᱤᱛ ᱞᱟᱠᱲᱟ (᱑᱙᱙᱒) ᱟᱨ ᱢᱟᱱᱚᱦᱟᱨ ᱴᱚᱯᱱᱚ (᱑᱙᱘᱔) ᱾ 

ᱱᱤᱡᱮᱨ ᱡᱤᱭᱚᱱ
ᱯᱨᱚᱫᱷᱟᱱ ᱟᱜ ᱡᱟᱱᱟᱢ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱺᱪᱤ ᱠᱷᱚᱱ ᱖᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱟᱹᱫᱤᱵᱟᱹᱥᱤ ᱜᱟᱲ ᱨᱮ ᱠᱷᱩᱸᱴᱤ ᱨᱮᱱᱟᱜ ᱦᱮᱥᱚᱞ ᱟᱹᱛᱩ ᱨᱮ ᱘ ᱰᱤᱥᱮᱢᱵᱚᱨ ᱑᱙᱙᱓ ᱥᱟᱞ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱱᱤᱠᱠᱤ ᱯᱨᱚᱫᱷᱟᱱ ᱫᱚ ᱥᱚᱢᱟ ᱯᱨᱚᱫᱷᱟᱱ (ᱵᱟᱵᱟ) ᱟᱨ ᱡᱤᱛᱚᱱ ᱫᱮᱵᱤ (ᱟᱭᱳ) ᱛᱤᱠᱤᱱᱤᱡ ᱛᱮᱥᱟᱨ ᱵᱤᱴᱤ ᱠᱟᱱᱟᱭ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
ᱱᱤᱠᱠᱤ ᱯᱨᱚᱫᱷᱟᱱ ᱦᱚᱠᱤ ᱤᱱᱰᱤᱭᱟ ᱨᱮ

ᱛᱷᱚᱠ:ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱯᱷᱤᱞᱰ ᱦᱚᱠᱤ ᱠᱷᱮᱞᱚᱸᱰᱤᱭᱟᱹ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:᱑᱙᱙᱓ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱥᱤᱧᱚᱛ ᱨᱤᱱ ᱚᱞᱚᱢᱯᱤᱠ ᱯᱷᱤᱞᱰ ᱦᱚᱠᱤ ᱠᱷᱮᱞᱚᱸᱰᱤᱭᱟᱹ ᱠᱚ
ᱛᱷᱚᱠ:ᱠᱷᱩᱸᱴᱤ ᱦᱚᱱᱚᱛ ᱨᱤᱱ ᱦᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱ ᱠᱷᱮᱞᱚᱸᱰᱤᱭᱟᱹ ᱛᱤᱨᱞᱟᱹ ᱠᱚ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱ ᱯᱷᱤᱞᱰ ᱦᱚᱠᱤ ᱠᱷᱮᱞᱚᱸᱰᱤᱭᱟᱹ ᱠᱚ